Christelik gebaseerde onderwys ? - BibleForums Christian Message Board
Christelik gebaseerde onderwys ?
Bespreking Christelik gebaseerde onderwys ?
Ja ! My kind sal nooit enige ander opvoeding ontvang nie.
Nee ! Dit beperk my kind se geestelike groei.
Dit maak nie saak nie, en is nie belangrik nie.
My dogtertjies is in 'n staatskool met 'n sterk christelike karakter (volgens die skool self.... ek ondersoek nog wat hulle definisie van 'n sterk christelike karakter is.) Ek stem saam met Ferdi. Persoonlik voel ek dat indien ek my opdrag van en belofte aan God ordentlik nakom en my kinders opvoed en onderrig in Sy Woord en Waarheid en hulle paraat grootmaak, hulle staande sal kan bly in die wêreld maak nie saak in watter skool hulle is nie. Natuurlik wil mens net die beste vir jou kinders hê en sorg dat hulle alles maklik sal hê en beskermd sal grootword sonder enige negatiewe invloed van die wêreld, maar op die ou einde benadeel mens hulle wanneer jy hulle in 'n kokon probeer grootmaak. Op die ou einde gaan hulle gekonfronteer word met die wêreld en dan moet hulle tweetjie hulle man (oeps... vrou) kan staan.
Ek sê jou mos ek ondersoek nog die geldigheid van die stelling... Ons moes hierdie saak vir onsself uitmaak, Fila. Dis goed en wel om te sê jy kan nie 'n prys koppel aan jou kinders se opvoeding, geestelik of akademies nie, maar die realiteit is dat almal nie privaatskool-fooie kan bekostig nie. Ons moes toe vir onsself sê "hoekom gaan ons kinders skool toe?" En ons antwoord was om akademies onderrig te word en toegerus te word sodat hulle eendag suksesvolle volwassenes in die beroepswêreld kan wees en op hulle eie voete kan staan. Hulle christelike opvoeding is hulle ouers se plig. Ongelukkig kom die meerderheid ouers nie daardie verantwoordelikheid na nie.
Wat die leerplan betref... jy sal my nie glo nie.... of nee, jy sal seker, maar daar het al klaar bietjie evolusieleer na vore gekom in my graad tweetjie se skoolwerk. So, toe moes ek met haar gaan sit en verduidelik dat sy soms goed gaan leer by die skool wat teenstrydig is met wat ons, wat glo dat Jesus ons Verlosser is, glo. (En toe kom ek agter ek en Pappa verskil so bietjie oor die skepping & evolusie... en toe dreig ek hom met 'n trippie Potchefstroom toe sodat een van my maters hom kan educate! )
Ons moet 'n onderskeid maak tussen Christelike opvoeding, wat jou kind veronderstel is om by die huis te ontvang, en Christelike onderrig, wat meer van 'n skolastiese begrip is. Hier is 'n oulike skakel ter agtergrond vir die gesprek.
Dankie vir die skakel... Dit is verseker die ideaal.
Dit is al amper weer skoolvakansie, en nog steeds sit daar skole sonder handboeke.
(Jammer as ek emosioneel klink, maar kinders se saligheid was nog altyd vir my 'n issue. )